Сайёра Исоева

Сайёра Исоева (Исоева Сайёра Ҷунайдовна; ) — меъмори тоҷик. Меъмори шоистаи ҶШС Тоҷикистон (1977).

 Зиндагинома 
Институти инженерию сохтмонии шаҳри Ленинградро соли 1960 ба охир расонда, дар Институти лоиҳакашии «Тоҷикгипрострой» ба ҳайси аввал меъмор, баъдан сармеъмори лоиҳаҳо фаъолият доштааст. Асосан ба нақшакашӣ ва сохтмони шаҳракҳои ҷумҳурӣ шуғл варзидааст. Дар лоиҳаҳои таҳиякардааш унсурҳои меъмории миллӣ бартарият доранд. Дар оғози фаъолияти кориаш дар лоиҳаю нақшаҳои забзгардонии шаҳри Душанбе, сохтмону ҷобаҷогузории ҳудудии он, сохтмони шаҳрҳои Орҷонкидзеобод, Панҷакант иштирок намуда, минбаъд дар бунёди шаҳракҳои ноҳияҳои Восеъ, Темурмалик, боғи шаҳрии Ёвон ва дигар иншооти фарҳангию фароғатии ҷумҳурӣ саҳми босазо гузоштааст.

 Эзоҳ 

 Адабиёт 
 Исоева Сайёра Ҷунайдовна // Энсиклопедияи бонувони шинохтаи тоҷик (муаллиф-мураттиб Раъно Мирзоева). — , 2021. — С. 204—205. — 520 с. — ISBN 978-999-75-68-20-5.

Гурӯҳ:Меъморони Тоҷикистон